SNS auglýsir eftir umsóknum um námsstyrki til að efla samskipti og þekkingarmiðlun milli fólks á Norðurlöndum sem starfar eða stundar nám á sviði skógvísinda . Umsóknarfrestur rennur út 15. febrúar . Stundar þú nám eða vinnur í skógerfðavísindum ? Langar þig að heimsækja annað fólk sem starfar á sama sviði til að skiptast á þekkingu og reynslu ? Ertu með hugmynd að ráðstefnu eða vantar þig fjármagn til að geta tekið þátt í vinnusmiðju ? Aukin samskipti og samvinna fólks á Norðurlöndunum um þekkingarmiðlun og tengslanet gagnast öllum . Þess vegna hefur SNS , Norrænar skógrannsóknir , tekið höndum saman með NordGen Forest og býður námsstyrki til að auðvelda norrænt samstarf . Missið ekki af því tækifæri sem felst í þessum námsstyrkjum . Umsóknarfrestur er til 15. febrúar 2020 . Sækið um hér . Æskilegt er að þau verkefni sem sótt er um styrk fyrir styðji við sameiginlega norræna hagsmuni með því að styðja við menntun , endurmenntun og þekkingarmiðlun til fólks sem starfa eða stunda nám á Norðurlöndunum á sviði fræræktar trjáplantna , skógarplöntuframleiðslu , endurræktunar skóga eða kynbóta skógarplantna . Við mat á umsóknum er jafnframt tekið tillit til kynjajafnvægis . Hámarksstyrkur til hvers umsækjanda getur verið 20.000 norskar krónur , sem nemur um 275.000 íslenskum krónum .